CELEX: 32021B0789
Language: hu
Date: 2021-03-31 00:00:00
Title: Az Egységes Szanálási Testület (EU) 2021/789 határozata (2021. március 31.) a 2019-es pénzügyi év költségvetésének végrehajtására vonatkozó mentesítésről és az Egységes Szanálási Testület (ESZT) 2019-es pénzügyi évre vonatkozó elszámolásának lezárásáról (SRB/PS/2021/03)

2021.5.17.   
            
            
               HU
            
            
               Az Európai Unió Hivatalos Lapja
            
            
               L 173/15
            
         
      AZ EGYSÉGES SZANÁLÁSI TESTÜLET (EU) 2021/789 HATÁROZATA
      (2021. március 31.)
      a 2019-es pénzügyi év költségvetésének végrehajtására vonatkozó mentesítésről és az Egységes Szanálási Testület (ESZT) 2019-es pénzügyi évre vonatkozó elszámolásának lezárásáról (SRB/PS/2021/03)
      AZ EGYSÉGES SZANÁLÁSI TESTÜLET,
      tekintettel az Európai Unió működéséről szóló szerződésre,
      tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1), és különösen annak 50. cikke (1) bekezdésének b) pontjára és 63. cikke (8) bekezdésére,
      tekintettel az ESZT 2020. január 17-i pénzügyi szabályzatának 97., 98. és 99. cikkére,
      tekintettel az ESZT 2020. június 24-én elfogadott, a 2019-es pénzügyi évre vonatkozó végleges éves beszámolójára (2019-es végleges éves beszámoló),
      tekintettel az ESZT 2020. május 20-án írásbeli eljárás keretében elfogadott, a 2019-es pénzügyi évre vonatkozó éves jelentésére (2019-es éves jelentés),
      tekintettel az Európai Számvevőszéknek az Egységes Szanálási Testület (ESZT) 2019-es pénzügyi évre vonatkozó éves beszámolójáról szóló jelentésére, az ESZT válaszaival együtt (a Számvevőszék 2019-es éves jelentése),
      tekintettel a Mazars Réviseurs d’Enterprises által készített, 2020. június 15-i könyvvizsgálói véleményeket is magában foglaló, 2019-es végleges éves beszámolóról szóló jelentésre (a Mazars 2019-es könyvvizsgálói jelentése),
      tekintettel az Európai Számvevőszéknek az Egységes Szanálási Testület, a Tanács és a Bizottság ESZM-rendelet szerinti feladatai teljesítésének következtében felmerülő függő kötelezettségekről szóló, a 2019-es pénzügyi évre vonatkozó (a 806/2014/EU rendelet 92. cikkének (4) bekezdése szerinti) jelentésére (a Számvevőszék függő kötelezettségekről szóló 2019-es jelentése),
      tekintettel a Testületnek a 2020. január 29-i plenáris ülésén bemutatott és általa tudomásul vett, 2019. december 19-i 2019-es éves belső ellenőrzési jelentésre (2019-es éves belső ellenőrzési jelentés),
      ELFOGADTA A JELEN HATÁROZATOT:
      
                  1.
               
               
                  mentesíti az ESZT elnökét az ESZT 2019-es pénzügyi évre vonatkozó költségvetésének végrehajtása tekintetében;
               
            
                  2.
               
               
                  jóváhagyja az ESZT 2019-es pénzügyi évre vonatkozó elszámolásának lezárását;
               
            
                  3.
               
               
                  rögzíti észrevételeit az alábbi indítványban;
               
            
                  4.
               
               
                  felkéri az Egységes Szanálási Testület elnökét, hogy a jelen határozatról értesítse a Tanácsot, a Bizottságot és a Számvevőszéket, hogy intézkedjen annak az Európai Unió Hivatalos Lapjában (L sorozat) és az ESZT weboldalán történő közzétételéről.
               
            
         
            
               az Egységes Szanálási Testület nevében
            
            Dr. Thorsten PÖTZSCH
            
               a plenáris ülés tagja
            
         
      
      
         (1)  HL L 225., 2014.7.30., 1. o.